Nájomná zmluva

**č.: 1/2014**

**Prenajímateľ: Základná škola**, Hlavná 86, 925 28 Pusté Úľany

zastúpená: Mgr.  – štatutárny zástupca

IČO: 36086681

DIČ: 2021438485

Bankové spojenie: Všeobecná úverová banka, pobočka Trnava

č. účtu: 2835513153/0200

**a**

**Nájomca: Občania Pustých Úľan**

zastúpení:

uzavreli podľa § 663 Občianskeho zákonníka **Nájomnú zmluvu**, a to takto:

**Článok I**

**Predmet a účel zmluvy**

1. Prenajímateľ je na základe zákona č. 138/1991 Zb. o majetku obcí a zriaďovacej listiny zo dňa 01. 01. 1999 správcom nehnuteľnosti – Telocvičňa.
2. Touto zmluvou prenajímateľ prenecháva nájomcovi do užívania nehnuteľnosť uvedenú v bode 1.
3. Účelom nájmu podľa tejto zmluvy je: rekreačný futbal ***–1,5 hod. týždenne*** a to vždy v sobotu od 16,00 hod. do 17,30 hod.

# Článok 2

# Doba nájmu

1. Nájom sa uzatvára na dobu ***neurčitú – od 18. 01. 2014.***

# Článok 3

# Nájomné

1. Nájomné za užívanie predmetu nájmu bolo dohodnuté vo výške ***10,00 EUR/1,5 hod.***
2. Nájomca sa zaväzuje uhrádzať nájomné formou poštových poukážok (ktoré mu poskytne nájomca) v mesačných intervaloch vždy do 15. v nasledujúcom mesiaci. Pri platbe je nutné uviesť ako variabilný symbol mesiac a rok, za ktorý je nájomné hradené.
3. Plnenia spojené s užívaním predmetu nájmu, t.j. vykurovanie, elektrická energia, voda, upratovanie sú zahrnuté v nájomnom.

**Článok 4**

# Osobitné dojednania

1. Nájomca sa zaväzuje užívať predmet nájmu len na dohodnutý účel riadnym spôsobom, chrániť ho pred poškodením a zničením a nezasahovať do nehnuteľnosti vlastníka.
2. Nájomca nie je oprávnený vykonať zmeny na predmete nájmu bez písomného súhlasu prenajímateľa.
3. Prenajímateľ je povinný nájomcovi včas oznámiť akúkoľvek zmenu o čase využívania predmetu zmluvy.

# Článok 5

# Ukončenie nájmu

1. Nájom sa končí písomnou dohodou oboch zmluvných strán, písomnou výpoveďou alebo odstúpením od zmluvy. Zmluvu môže vypovedať ktorákoľvek zmluvná strana.
2. Pri ukončení nájmu výpoveďou sa nájom skončí uplynutím 1 – mesačnej výpovednej lehoty, ktorá začína plynúť dňom doručenia výpovede druhej zmluvnej strane.
3. Nájomca sa zaväzuje dňom skončenia nájmu vrátiť prenajímateľovi prenajatý predmet nájmu v stave, zodpovedajúcom dojednanému spôsobu užívania, s prihliadnutím na bežné opotrebovanie.

## Článok 6

**Záverečné ustanovenia**

1. Táto zmluva sa môže meniť len vzájomne odsúhlasenými písomnými dodatkami.
2. Táto zmluva nadobúda platnosť dňom podpisu oboma zmluvnými stranami s účinnosťou dňa 18. 01. 2014.
3. Nájomca prehlasuje, že sa oboznámil so stavom predmetu nájmu.
4. Doručením akýchkoľvek písomností na základe tejto zmluvy alebo v súvislosti s touto zmluvou sa rozumie doručenie písomnosti doporučene poštou alebo osobné doručenie príslušnej zmluvnej strane. Táto zmluva bola vyhotovená v dvoch obsahovo rovnakých vyhotoveniach, z ktorých jedno preberá prenajímateľ a druhé vyhotovenie nájomca.
5. Zmluvné strany vyhlasujú, že túto zmluvu uzavreli slobodne, vážne a bez omylu, nebola uzavretá v tiesni za nápadne nevýhodných podmienok, zmluvu si prečítali, jej obsahu porozumeli a na znak súhlasu zmluvu podpisujú.

V Pustých Úľanoch, dňa 17. 01. 2014

Za prenajímateľa: Za nájomcu:

................................................................ .................................................. Mgr.  ,štatutárny zástupca zástupca občanov